Românii, într-o majoritate covârșitoare, nu sunt de acord cu amnistierea faptelor de corupție. Peste 90% dintre români se opun grațierii infractorilor condamnați pentru corupție, respectiv amnistiei faptelor de corupție, conform unui studiu comandat de Geeks for Democracy, la începutul lunii decembrie.

Peste 74% dintre români nu sunt de acord cu amnistia și grațierea sub nicio formă, indiferent de faptele comise.

De asemenea, 87% dintre românii care au votat cu PSD/ALDE/UDMR la alegerile parlamentare din 2016 se opun grațierii și amnistiei.

De asemenea, 73% dintre români consideră că viața lor este afectată de corupție în proporție mare și foarte mare, în timp ce 80% dintre români consideră că lupta anticorupție este importantă pentru ei.

Studiul complet poate fi consultat aici. Studiul în Power Point poate fi consultat aici.